OzLabs/hebrew-wiki-articles huggingface dataset:
רכבת גרנד אקספרס

גרנד אקספרס היא הרכבת הפרטית הראשונה ברוסיה, הנוסעת בין סנקט פטרבורג למוסקבה. מאז 2019 מפעילה שירותי רכבת לחצי האי קרים.

מספר הרכבת בלוח הזמנים של הרכבות הרוסיות הוא 53/54, זמן היציאה ממוסקבה הוא 23–40, מסנט פטרסבורג 23–49. ניתן לרכוש כרטיסי רכבת בכל משרדי הכרטיסים של הרכבת, בהם נמכרים כרטיסים לרכבות למרחקים ארוכים וכן באתרי המכירה ובאתר האינטרנט של הרכבת עצמה.

על ידי יוצריה הוא מכונה "רכבת-מלון" או "מלון על גלגלים".<ref name=":1"></ref>

== על הרכבת ==
הרכבת הושקה בשנת 2005<ref name=":1"></ref> על ידי חברת Grand Service Express, שהוקמה על ידי מחבר הפרויקט להשקת רכבת פרטית ברוסיה, מיכאיל רבינוביץ'. החברה הוקמה בשנת 2002.

לרכבת אין עצירות לאורך המסלול.

=== סוגי קרונות ===
הרכבת "גרנד אקספרס" כוללת מספר סוגים של קרונות, בקטגוריות המחולקות לתא, CB ולוקס.

בקרונות, לכל תא 4 מושבים, שניים תחתונים ושניים עליונים; מושבים בתא נמכרים בנפרד. השם של קרונות מסוג זה הוא "Economy Comfort"

בקרון בקטגוריית CB ניתן למכור כרטיס אחד בכל פעם או כקרון שלם. ניתן לרכוש מושב אחד בקרונות עסקיות, ואילו הקרון מחולק לזכר ולנקבה, ושני מושבים בתא. הכרטיסים לקרונות נרכשים במלואן, עם שני מושבים.

בקרונות יוקרה, המחולקות גם למספר קטגוריות נפרדות, ניתן לרכוש את הקרון רק בשלמותו, מספר הנוסעים תלוי בסוג הקרון, ויכולים להיות אחד או שניים. בלי קשר לכמה אנשים מיועד הקרון, אחד או שניים, ילדי הנוסעים איתם יכולים לנסוע בחינם. בתקרונות יוקרה, יש חדר אמבטיה פרטי.<ref name=":2"></ref>

חלק מאפשרויות הכרטיסים כוללות ארוחת ערב וארוחת בוקר חמה, ובכל אפשרויות הכרטיסים ניתן להזמין אוכל בתפריט של עגלת המסעדה.<ref name=":2"></ref>

== קרון איקאה ==
מפברואר ועד מרץ 2019 כחלק מהרכבת נוסף קרון איקאה. לא נמכרו כרטיסים לקרון זה, ניתן היה לזכות בהם רק במסגרת מבצעים של איקאה.<ref></ref>

== שינוי בעלות ==
במאי 2019, הבעלים התחלף, הרכבת נרכשה על ידי חברת TKS שהיא גם חברת רכבות פרטית, כך שגרנד אקספרס לא עזבה את תחום הרכבות הפרטיות. יתרה מזאת, במועד סיום העסקה למכירה, גרנד אקספרס נותרה רווחית, והסיבה למכירה הייתה רצונו של בעל החברה לפנות לכיוונים אחרים.

== קישורים חיצוניים ==
* 

==הערות שוליים==

קטגוריה:רוסיה: חברות רכבות
קטגוריה:אירופה: מסילות רכבת
קטגוריה:אמצעי תחבורה
קטגוריה:ציוד רכבות נייד
לרינגוסקופיה

[[מיתרי הקול בבדיקת לרינגוסקופיה]]
מכשיר לרינגסקופ (הלהבים בגדלים שונים להתאמה מלאה למטופל)
לרינגוסקופ דיגיטלי (גליידיסקופ) המשלב לרינגוסקופ ומצלמת וידאו
לרינגוסקופיה (באנגלית: Laryngoscopy בעברית: ראי גרון) היא טכניקה המאפשרת סקירה של מיתרי הקול והלוע.

השימוש הנפוץ בלרינגוסקופיה הוא בבדיקה לאבחון פתולוגיות שונות בגרון או במהלך ביצוע אינטובציה לצורך הרדמה כללית או החייאה.
==לרינגוסקופיה ישירה==
מבוצעת באמצעות מכשיר לרינגסקופ. ההליך מבוצע בהרדמה כללית בדרך כלל במסגרת ניתוח או אינטובציה. השימוש בלרינגוסקופיה במהלך ניתוח מאפשר כריתה של פוליפים על מיתרי הקול.

===מהלך הבדיקה===

הבדיקה הישירה מתבצעת בדרך כלל כאשר המטופל שוכב על גבו. הרופא מחדיר את הלרינגוסקופ לפה בצד ימין ומפנה אותו שמאלה כדי ללכוד ולהסיט את הלשון ולאפשר את הראות.

==לרינגוסקופיה עקיפה==
הבדיקה מבוצעת באמצעות סיב אופטי המייתר את הצורך להסתכל אל תוך גרון החולה, ומאפשר הדגמה טובה את הלוע ומיתרי הקול לאבחון פתולוגיות שונות בגרון. באמצעות בדיקה זו ניתן להתחקות אחר המקור לתחושות של עצם זר בגרון, צרידות לא מוסברת, שינויים מבניים כמו פוליפים ויבלות או תנועות של מיתרי הקול.

===מהלך הבדיקה===

הרופא מבצע אלחוש מקומי של אזור הגרון באמצעות ספריי (המכיל בדרך כלל לידוקאין) ולאחר מכן מחדיר צינורית דקה עם סיב אופטי ומצלמה, דרך האף, לגרון, התמונה מוצגת על גבי צג מחשב.

==לרינגסקופ==
לרינגוסקופ הוא מכשיר מעוקל בעל פנס בקצהו, המאפשר להרים את בסיס הלשון והאפיגלוטיס, ובכך לחשוף את מיתרי הקול. המכשיר מורכב משני חלקים המתחברים יחד באמצעות הברגה.
=== לרינגוסקופ דיגיטלי - גליידיסקופ ===
גליידיסקופ (באנגלית: GlideScope) הוא פיתוח חדש של לרינגוסקופ המשולב עם מצלמת וידאו בעלת רזולוציה גבוהה.
==סיבוכים==
שימוש לא נכון בלרינגוסקופ עלול לגרום לנזק ופציעה לרקמה בגרון ולפגיעה בשיניים.
==קישורים חיצוניים==

קטגוריה:בדיקות רפואיות
קטגוריה:אנדוסקופיה
קטגוריה:אף אוזן וגרון
פייר רוד

פייר רוד (בצרפתית: Jacques Pierre Joseph Rode; 16 בפברואר 1774 – 25 בנובמבר 1830) היה כנר, מלחין ופדגוג צרפתי.

==ביוגרפיה==
רוד נולד בבורדו, אקיטן. בגיל 13 יצא לפריז והיה לתלמידו של ג'ובאני בטיסטה ויוטי. ויוטי ראה בו כישרון רב, ולא גבה ממנו תשלום על לימודיו אצלו. רוד המשיך את המסורת של מורו, שהצטיינה בצליל מעודן, כיאה לסגנון האיטלקי. (לדוגמה: שימוש בטכניקת פורטמנטו, סוג של גליסנדו). בשנת 1802 הוציא רוד, יחד עם רודולף קרויצר ופייר באיו, את המתודה הרשמית של הקונסרבטואר של פריז לנגינה בכינור. במהלך תקופת המלחמות הנפוליאוניות יצא רוד לסיורים ברחבי מערב אירופה, ואף חי מספר שנים (1804 – 1809) ברוסיה, בסנט פטרבורג ובמוסקבה. בעת שהותו שם התאכסן אצל המלחין פרנסואה-אדריאן בואלדייה.

כשחזר לפריז מצא שדעת הקהל השתנתה כלפי המוזיקה שלו. לואי שפור כתב שרמת הנגינה של רוד ירדה באופן משמעותי. לפי עדויות היסטוריות אחרות נבע הדבר ככל הנראה כתוצאה מדלקת שגרמה לכשל במערכת הלימפה, ומנעה ממנו להפיק תנועות עדינות די הצורך. בטהובן הקדיש לרוד ולרודולף, ארכידוכס אוסטריה את הסונטה האחרונה שלו לכינור ופסנתר בסול מז'ור op.96. רוד והארכידוכס ביצעו את היצירה בבכורתה בשנת 1812. רוד היה ידוע בביצועיו של הקונצ'רטי של ויוטי והקונצ'רטי פרי עטו. בתקופת שהותו בברלין (1814 – 1819) כתב רוד 24 קפריצ'י לכינור סולו, ככל הנראה בהשפעת 24 קפריצ'י לכינור מאת פגניני. ב-1828 ביצע רוד את ניסיונו האחרון בהופעה בקונצרט פומבי, אשר הסתיים בפיאסקו, וייתכן שגרם להקדמת מותו. הוא נפטר ב-25 בנובמבר 1830 בשאטו דה בורבון, על יד העיירה דמאזאן, לוט וגארון אקיטן.

==יצירותיו==
רוד בעיקר כתב מוזיקה רומנטית וירטואוזית לכינור: 13 הקונצ'רטי, ה-Quatuors brillants (אוסף של רביעיות מיתרים), 24 הקפריצ'יו לכינור סולו ועוד. כיום המוזיקה שלו כמעט ולא מבוצעת, אך ניכרת בה השפעתו על תלמידו לואי שפור.

==ראו גם==
*ג'ובאני בטיסטה ויוטי
*לואי שפור

==קישורים חיצוניים==

קטגוריה:כנרים צרפתים
קטגוריה:מלחינים צרפתים במאה ה-18
קטגוריה:מלחינים צרפתים במאה ה-19
קטגוריה:צרפתים שנולדו ב-1774
קטגוריה:צרפתים שנפטרו ב-1830
ג'יימס מינגוס

ג'יימס מינגוס (באנגלית: James J. Mingus) הוא קצין בדרגת גנרל, המשרת כסגן ראש מטה צבא ארצות הברית.

==ביוגרפיה==
מינגוס התגייס ב-1981 למשמר הלאומי של איווה. ב-1985 סיים לימודי תואר ראשון באוניברסיטת המדינה וינונה , והחל קורס קציני ארטילריה. ב-1987 החל בשירות הקבע בצבא ארצות הברית וסיים קורס קציני חי"ר.

הוא שירת כקצין בדיוויזיה השלישית במערב גרמניה עד 1991. לאחר מכן פיקד על פלוגה רובאית ברגימנט החי"ר המוצנח ה-505 של הדיוויזיה המוטסת ה-82 וכמפקד פלגת הסיור של הדיוויזיה ומפקד פלוגת הסיור של הקורפוס המוטס ה-18. בשנים 1997–1999 הוא הדריך בתוכנית קצונת המילואים באוניברסיטת טנסי.

בשנת 2000 הצטרף לרגימנט הריינג'רס ה-75 ושימש קצין האג"ם של הגדוד הראשון במהלך מלחמת אפגניסטן, הוא עוטר בכוכב הארד על לחימתו במבצע אנקונדה. ב-2003 עבר לשרת בפיקוד המבצעים המיוחדים המשולבים. ב-2005 מונה למפקד גדוד האימונים הרביעי של הריינג'רס. ב-2007 מונה למפקד הגדוד המיוחד של הריינג'רס (סיור, מודיעין, מבצעים, הכשרה וקשר).

ב-2010 מונה למפקד צוות הקרב החטיבתי הרביעי של הדיוויזיה הרביעית אותה הוביל במלחמת אפגניסטן. בהמשך שירותו שירת בפיקוד מרכז של ארצות הברית כעוזר מפקד הפיקוד, וכקצין התכנון. הוא שירת כסגן מפקד הדיוויזיה הרביעית, ובתפקיד זה שימש קצין משימה להערכות כוחות הצבא באירופה במהלך המלחמה בדונבאס. בתפקידו הבא פיקד על מרכז פיקוד המשימה בפורט לוונוורת' תחת פיקוד האימונים וההדרכה של צבא ארצות הברית.

באוגוסט 2018 מונה למפקד הדיוויזיה המוטסת ה-82. באוקטובר 2020 מונה לקצין אג"ם של המטות המשולבים. ביוני 2022 מונה למנהל המטות המשולבים. בינואר 2024 הועלה לדרגת גנרל ומונה לסגן ראש מטה צבא ארצות הברית.

מינגוס נשוי לאיימי והם הורים לשני בנים ובת.

==קישורים חיצוניים==

* [https://www.army.mil/article/209582/maj_gen_james_j_mingus_82nd_airborne_division_commanding_general פרופיל] באתר צבא ארצות הברית

קטגוריה:אמריקאים שנולדו ב-1964
קטגוריה:גנרלים בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:הריינג'רס
קטגוריה:מפקדי הדיוויזיה המוטסת ה-82
קטגוריה:אנשי הכוחות המזוינים של ארצות הברית במלחמת אפגניסטן
שמעון מוזס

שמעון ולטר מוזס (9 באוקטובר 1926 – 28 באוגוסט 2021) היה רופא ישראלי, פרופסור לרפואת ילדים בבית הספר לרפואה באוניברסיטת בן-גוריון בנגב. מנהל מחלקת הילדים בבית החולים סורוקה (1966–1990) ודקאן הפקולטה לרפואה באוניברסיטת בן-גוריון בנגב (1990–1994). נוסף לכך, שימש כיושב ראש האיגוד לרפואת ילדים בישראל (1975–1978).

== ביוגרפיה ==
מוזס נולד וגדל בשרלוטנבורג שבברלין, בן של רופאים. אביו, ברונו, היה רופא גינקולוג ומנתח. אמו, מטילדה, שהייתה רופאה סייעה לאביו במרפאה ובמהלך הניתוחים הייתה המרדימה של החולים. אמו הייתה ספורטאית מצטיינת ועסקה בטיפוס הרים ושחייה בעונת הקיץ ובסקי בעונת החורף. עם עליית הנאצים לשלטון חיי משפחתו הוחמרו. בשנת 1935 אביו, שביצע הפלה לאישה שאינה יהודייה, נידון ל־3 שנות מאסר בכלא עם עבודת פרך, על פי חוקי נירנברג שאסרו על רופאים יהודים לטפל בחולים אריים. עם שחרורו באוקטובר 1938, עזב מוזס עם משפחתו את גרמניה. הם טסו לאמסטרדם, משם ברכבת לפריז, לצפון איטליה ולארץ ישראל בספינה דרך נמל ג'נובה. המשפחה התגוררה כחודשיים בחיפה ומספר שבועות בתל אביב ולבסוף השתקעה בירושלים. בשנת 1943 סיים את לימודיו בתיכון בית הכרם והתגייס לבריגדה היהודית במלחמת העולם השנייה.

לאחר המלחמה החל מוזס ללמוד באוניברסיטה העברית בירושלים מדעי הטבע והמשיך בלימודי רפואה באוניברסיטת ליידן שבהולנד ולאחר כשנה הפסיק את לימודיו והתגייס למלחמת השחרור. בשנת 1949 נמנה עם המחזור הראשון לרפואה באוניברסיטה העברית בירושלים בהדסה.

מוזס למד רפואה באוניברסיטה העברית בירושלים ועבד בתחילת דרכו כרופא בטבריה, בבית חולים העמק בעפולה, חיפה ובית חולים קפלן.

בסוף שנות ה-50 ניהל את כל טיפות החלב של שירותי בריאות כללית בישראל.

בשנת 1966 עבר מוזס עם משפחתו לבאר שבע לנהל את מחלקת הילדים ב' בבית החולים סורוקה.

במלחמת ששת הימים ניהל מוזס את חדר המיון של בית חולים סורוקה.

בשנים 1975–1978 כיהן מוזס כיושב ראש האיגוד לרפואת ילדים בישראל.

נפטר ב-28 באוגוסט 2021.

עיריית תל אביב קראה רחוב על שמו באזור שדרות ההשכלה. 

== משפחתו ==
בנו יורם מוזס הוא פרופסור למדעי המחשב בטכניון.

== לקריאה נוספת ==
* My LIfe - שמעון ולטר מוזס, הוצאה עצמית 

== קישורים חיצוניים ==
* [https://in.bgu.ac.il/fohs/Pages/deans/Mozes.aspx פרופ' שמעון מוזס], באתר אוניברסיטת בן-גוריון בנגב, הפקולטה למדעי הבריאות

==הערות שוליים==

קטגוריה:רופאי ילדים ישראלים
קטגוריה:סגל אוניברסיטת בן-גוריון בנגב: מדעי הבריאות
קטגוריה:רופאי שירותי בריאות כללית
קטגוריה:סגל מרכז רפואי העמק
קטגוריה:סגל המרכז הרפואי האוניברסיטאי סורוקה
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:לוחמי הבריגדה היהודית
קטגוריה:בוגרי התיכון ליד האוניברסיטה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:ישראלים שנולדו ב-1926
קטגוריה:ישראלים שנפטרו ב-2021
קפנוגרפיה

רישום מדד הקפנוגרפיה על צג הניטור במהלך [[הרדמה]]
מכשיר הקפנוגרף
קפנוגרפיה היא הצגה גרפית של ריכוז פחמן דו-חמצני בגזי הנשימה, לאורך מחזור הנשימה.

הקפנוגרפיה משמשת כלי לניטור ולהערכת מצבו של חולה המונשם באופן מלאכותי במהלך הרדמה כללית, טיפול נמרץ ובביצוע אינטובציה (לאימות מיקום הצינור). המדידה מתבצעת באמצעות מכשיר הקפנוגרף המכיל חיישן ומתחבר לצינור ההנשמה.

הניטור מבוסס על כך שבמחזור הנשימה, שואפים אוויר דל בפחמן דו-חמצני המגיע לתאי הגוף. כאשר המטבוליזם תקין, החמצן (<chem>O2</chem>) משמש לשרפת גלוקוז בתא, תוצרי הלווי של התהליך הם, פחמן דו-חמצני (<chem>CO2</chem>) ומים (<chem>H2O</chem>) . עודפי פחמן דו-חמצני מגיעים לריאות ומפונים מהגוף בזמן הנשיפה. תהלך זה יוצר תבנית גל אופיינית של ריכוז פחמן דו-חמצני בגזי הנשימה<ref></ref>. 

==קישורים חיצוניים==

* [https://www.hrhevron.co.il/uploads/n/1521465186.8182.pdf?&~nfopt(fileDistorted=5356455799762894) קריאה ופענוח של גל הקפנוגרפיה]

== הערות שוליים ==

קטגוריה:הרדמה
קטגוריה:בדיקות רפואיות
מוחמד אבו פאני

מוחמד אבו פאני (בערבית: محمد ابو فاني; נולד ב-27 באפריל 1998) הוא כדורגלן ערבי-ישראלי המשחק בעמדת הקשר בפרנצווארוש מליגת העל ההונגרית ובנבחרת ישראל.

==קריירת מועדונים==
אבו פאני נולד בכפר קרע, ישראל, למשפחה ערבית-מוסלמית. התחיל את הקריירה שלו במחלקת הנוער של מכבי חיפה. ב-13 במאי 2017, אבו פאני ערך את הופעת הבכורה שלו בקבוצה הבוגרת בהפסד 0–1 לבני סכנין.

בספטמבר אבו פאני הושאל להפועל רמת גן מהליגה הלאומית. ב-19 בינואר 2018, אבו פאני הבקיע את שער הבכורה שלו בקריירה בניצחון 1–0 נגד הפועל נצרת עילית.

בקיץ הצטרף בהשאלה להפועל חדרה, העולה החדשה לליגת העל. ב-25 באוגוסט 2018, אבו פאני הבקיע את שער הבכורה שלו בליגת העל בניצחון 2–1 נגד הפועל תל אביב.

ב-15 בינואר 2019, אבו פאני חזר למכבי חיפה. ב-17 בפברואר 2019, אבו פאני הבקיע את שער הבכורה שלו בחיפה בניצחון 3–1 נגד הפועל חדרה.

ב-18 בספטמבר 2019 הושאל אבו פאני שוב להפועל חדרה. בסיום עונת 2019/2020 תמה ההשאלה ואבו פאני חזר למכבי חיפה.

ב-24 בספטמבר 2020 הבקיע אבו פאני את שער הבכורה שלו באירופה, בניצחון 2–1 נגד רוסטוב הרוסית.

בשלוש העונות 2020/2021, 2021/2022 ו-2022/2023 זכתה מכבי חיפה בשלוש אליפויות רצופות, ובעונה השלישית אף העפילה לשלב הבתים של ליגת האלופות. אבו פאני היה בורג חשוב במועדון לאורך שלוש העונות, ואף שימש כקפטן מחליף לסירוגין, אחרי צ'רון שרי.

ב-17 ביוני 2023 חתם בפרנצווארוש מליגת העל ההונגרית. ב-10 באוגוסט 2023, אבו פאני הבקיע את שער הבכורה שלו בפרנצווארוש בניצחון 1–6 על חמרון ספרטנס המלטזית, בסיבוב השלישי של מוקדמות הקונפרנס ליג.

== קריירה בינלאומית ==
באוקטובר 2020 זומן לראשונה לסגל נבחרת ישראל הבוגרת. ב-8 באוקטובר 2020 ערך את הופעת הבכורה שלו מול סקוטלנד, במסגרת משחקי הפלייאוף לאחר מוקדמות יורו 2020. ב-5 ביוני 2021, במסגרת משחק ידידות במונטנגרו, נכנס כמחליף ובישל שלושה שערים בניצחון הנבחרת 3–1<ref></ref>.

== סגנון משחק ==
אבו פאני משחק כקשר ומסוגל לתפקד הן כקשר אחורי והן כקשר 50-50 שעושה גם הגנה וגם התקפה. לאבו פאני יש בעיטה טובה מחוץ לרחבה, והוא כבש לא מעט שערים בבעיטה חזקה מרחוק.

== תארים ==
===קבוצתיים===
; מכבי חיפה
* אליפות: 2020/2021, 2021/2022, 2022/2023
* אלוף האלופים: 2021
* גביע הטוטו: 2021/2022

; פרנצווארוש
* ליגת העל ההונגרית: 2023/2024

===אישיים===
* נבחרת העונה בליגת העל מטעם אתר ONE וארגון שחקני ושחקניות הכדורגל: 2022/2023

==קישורים חיצוניים==

* [https://mhaifafc.com/playerPage?h=1&PlayerId=14272 עמוד השחקן], באתר הרשמי של מכבי חיפה

==הערות שוליים==

קטגוריה:כדורגלנים ערבים ישראלים
קטגוריה:קשרי כדורגל ישראלים
קטגוריה:כדורגלני מכבי חיפה
קטגוריה:כדורגלני הפועל רמת גן
קטגוריה:כדורגלני הפועל חדרה
קטגוריה:כדורגלני נבחרת ישראל
קטגוריה:כפר קרע: אישים
קטגוריה:מוסלמים
קטגוריה:כדורגלני פרנצווארוש
קטגוריה:כדורגלנים ישראלים בהונגריה
קטגוריה:ישראלים שנולדו ב-1998
מייק מילר (1964)

מייקל "מייק" מילר (באנגלית: Michael "Mike" Miller; נולד ב-14 באוגוסט 1964) הוא מאמן כדורסל אמריקאי. בעונת שימש כמאמנה הראשי של קבוצת ניו יורק ניקס מליגת ה-NBA במשך 44 משחקים.

==קריירת אימון==
===ליגת המכללות===
מילר נולד וגדל בעיר מונמות' שבאילינוי, ובין השנים 1983–1987 למד באוניברסיטת טקסס A&M בקומרס.

בשנת 1989 החל את קריירת האימון שלו כעוזר מאמן בקבוצת הכדורסל של אוניברסיטת מערב אילינוי, ובשנה העוקבת החזיק בתפקיד דומה באוניברסיטת סם יוסטון. בין השנים 1991–1994 היה עוזרו של ג'ים וולרידג' באוניברסיטת המדינה של טקסס ("טקסס סטייט"), ובקיץ 1994 החליף אותו כמאמן הראשי של הקבוצה. ב-6 עונותיו כמאמן טקסס סטייט העפילה הקבוצה פעם אחת לטורניר אליפות המכללות (ב-1997), ורשמה מאזן כולל של 87 ניצחונות ו-79 הפסדים.

בשנת 2000 עזב את תפקידו וחזר לשמש כעוזרו של וולרידג', הפעם באוניברסיטת המדינה של קנזס ("קנזס סטייט"). בין השנים 2005–2012 היה המאמן הראשי של קבוצת אוניברסיטת מזרח אילינוי, אשר רשמה תחתיו מאזן כולל של 75 ניצחונות ו-130 הפסדים. בעונת 2012/2013 היה עוזרו של וולרידג' באוניברסיטת קליפורניה בריברסייד.

===ליגת הפיתוח של ה-NBA===
באוקטובר 2013 מונה מילר לעוזר מאמן בקבוצת אוסטין טורוס מליגת הפיתוח של ה-NBA. בשתי עונותיו בתפקיד רשמו הטורוס מאזן ניצחונות חיובי 51–49.

לקראת עונת 2015/2016 מונה למאמן הראשי של קבוצת וסטצ'סטר ניקס מליגת הפיתוח. ב-3 מתוך 4 עונותיו בקבוצה העפילו הניקס לשלב הפלייאוף, ולאורך התקופה העמידו מאזן של 108 ניצחונות לעומת 92 הפסדים. בעונת 2018/2019 השיגה וסטצ'סטר את המאזן השלישי בטיבו באזור המזרחי, עם מאזן 29–21, ובסיום העונה זכה מילר בפרס "מאמן העונה של ליגת הפיתוח".

===ליגת ה-NBA===
לקראת עונת מונה מילר לעוזר מאמן בקבוצת ניו יורק ניקס מליגת ה-NBA, תחת המאמן דייוויד פיזדייל. ב-6 בדצמבר 2019, כאשר עמד מאזן הקבוצה על 4 ניצחונות ו-18 הפסדים, פוטר פיזדייל מתפקידו ומילר מונה למחליפו כמאמן הראשי של הקבוצה. בסיום אותה עונה מונה טום ת'יבודו במקומו של מילר כמאמן הראשי של הניקס.

==הערות שוליים==

קטגוריה:אילינוי: אישים
קטגוריה:מאמני כדורסל אמריקאים
קטגוריה:מאמני ניו יורק ניקס
קטגוריה:מאמני ליגת הפיתוח של ה-NBA
קטגוריה:בוגרי אוניברסיטת טקסס A&M
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1964
תסמונת כשל רב-מערכתי

תסמונת כשל רב-מערכתי (באנגלית: Multi-system failure; נקרא גם קריסת מערכות או פגיעה רב-מערכתית) הוא מצב שבו מופסקת תפקודן של לפחות שתיים מארבע המערכות החיוניות בגוף: הלב, הריאות, הכליות והמוח, דבר שגורם במקרים רבים למותו של החולה.

בדרך כלל תופעה זו מתרחשת בשרשרת כאשר מערכת אחת קורסת וגורמת לאחרת לקרוס גם היא באפקט הדומינו.

==גורמים==
הגורמים השכיחים להופעת תסמונת כשל רב מערכתי הם: זיהומים, חבלות או סיבוכים בעקבות ניתוחים. קריסת מערכות יכולה לקרות לעיתים מהתדרדרות של אוטם שריר הלב, דום לב, שבץ מוחי או מתרדמת ממושכת.

אצל חולים עם מחלות מרובות ולאחר ניתוחים, אלח דם הוא הגורם העיקרי לתסמונת כשל רב מערכתי.

==טיפול==
הטיפול הרפואי מותאם לגורם הכשל, החולה מורדם במטרה לאפשר את חיבורו למכונת הנשמה ללא כאבים. שאר מערכות הגוף נתמכות על ידי מכשירים שונים ותרופות מתאימות.

תסמונת כשל רב מערכתי הוא סיבת המוות העיקרית בקרב חולים המאושפזים לתקופה ממושכת ביחידה לטיפול נמרץ.

==ראו גם==
* מערכות קיום החיים

קטגוריה:ערכים שבהם תבנית בריטניקה אינה מתאימה
קטגוריה:טיפול נמרץ
קטגוריה:דרכי מיתה
שגרירות ארצות הברית בהאג

שגרירות ארצות הברית בהאג (באנגלית: Embassy of the United States, The Hague; בהולנדית: Ambassade van de Verenigde Staten van Amerika in Den Haag) - ממוקמת בפארק ג'ון אדמס 1 (John Adams Park 1) בוואסנאר , בגבול העירוני עם האג.

בניין השגרירות האמריקני הנוכחי בוואסנאר נפתח ב-29 בינואר 2018. הוא החליף את בניין השגרירות הקודם במתחם Lange Voorhout 102 בהאג, שנפתח ב-4 ביולי 1959, ופעל במשך כמעט 60 שנה. בניין זה במרכז העיר האג תוכנן על ידי האדריכל האמריקאי מרסל ברויאר , והוא הוגדר כאנדרטה לאומית בשנת 2017.

==היסטוריה==
בשנת 1782 היה ג'ון אדמס, לימים לנשיא השני של ארצות הברית, הציר הראשון של אמריקה בהולנד. באותה שנה הגיעה ההכרה הרשמית של הולנד בארצות הברית כאומה נפרדת ועצמאית, יחד עם עזרה כלכלית רחבה מאוד שהצביעה על אמונה בעתידה.

ב-19 באפריל 1782, ג'ון אדמס התקבל על ידי הפרלמנט של הולנד בהאג כציר הרשמי של ארצות הברית, ובכך הפכה הולנד למדינה השנייה שהכירה בארצות הברית (לאחר צרפת). הבית שאדמס רכש בהאג, הפך לשגרירות האמריקאית הראשונה בעולם.

ההלוואות שניתנו לארצות הברית מפריסלנד והפרובינציות המאוחדות, שכונו "תוכנית מרשל הפוכה" ("the Marshall plan in reverse") היו הראשונות שקיבלה הממשלה החדשה.

הקשרים הדיפלומטיים עם ארצות הברית מהווים את אחד מהקשרים הדיפלומטיים הארוכים ביותר עם מדינה זרה כלשהי.

==שגרירים לשעבר==
אמריקאים בולטים כמו הנשיאים לשעבר ג'ון אדמס וג'ון קווינסי אדמס, הגנרל יו בויל יואינג ופול ברמר ומזכיר הצי של ארצות הברית ויליאם מידנדורף החזיקו בתואר שגריר ארצות הברית בהולנד.

== גלריה ==
<gallery mode="packed" heights="120">
קובץ:Amerikaanse ambassade in Den Haag.JPG|בניין השגרירות הקודם בהאג במתחם Lange Voorhout 102 (שנת 2009)
קובץ:United States embassy The Hague.jpg|בניין השגרירות הקודם בהאג במתחם Lange Voorhout 102 (שנת 2017)
קובץ:Overzicht van een gedeelte van de rechterzijgevel en de achtergevel - 's-Gravenhage - 20398483 - RCE.jpg|בניין השגרירות הקודם בהאג במתחם Lange Voorhout 102 (שנת 2007)
קובץ:Overzicht van de voorgevel - 's-Gravenhage - 20398479 - RCE.jpg|בניין השגרירות הקודם בהאג במתחם Lange Voorhout 102 (שנת 2007)
קובץ:Overzicht van de ingangspartij in de voorgevel - 's-Gravenhage - 20398478 - RCE.jpg|הכניסה לבניין השגרירות הקודם בהאג במתחם Lange Voorhout 102 (שנת 2007)
</gallery>

==ראו גם==
* יחסי ארצות הברית–הולנד

==קישורים חיצוניים==

* 

== הערות שוליים ==

קטגוריה:האג: מבנים
האג
קטגוריה:יחסי ארצות הברית – הולנד
In the Blue Light

In the Blue Light (בעברית: באור הכחול) הוא אלבום האולפן הארבע-עשר של זמר הפולק והרוק היהודי-אמריקאי פול סיימון, שיצא לאור בספטמבר 2018 על ידי Legacy Recordings. סיימון הפיק את האלבום יחד עם רוי היילי, טכנאי הקול עמו הוא משתף פעולה מאז היותו חלק מהצמד סיימון וגרפונקל.

האלבום איננו כולל שירים חדשים והוא מורכב כולו מעיבודים חדשים לעשרה משיריו הפחות מוכרים של סיימון, חלקם שירים שסיימון איננו נוהג לבצע בהופעות חיות.<ref></ref> פול סיימון בחר את השירים משום שהיו "כמעט מדויקים, או מוזרים דיים עד כדי כך שהקהל התעלם מהם כשיצאו לראשונה".<ref></ref> במהלך הפקת האלבום שיתף סיימון פעולה עם אמנים רבים שכללו שישיית מוזיקה קאמרית מניו יורק בשם yMusic, חצוצרן הג'אז וינטון מרסליס והגיטריסט ביל פריזל<ref></ref><ref name=":0"></ref>. שם האלבום לקוח מהשורה הראשונה בשיר How the Heart Approaches what it Yearns.

==ביקורות==

האלבום זכה לביקורות חיוביות. באתר Metacritic ציון האלבום הוא 70 בהסתמך על 11 ביקורות.<ref></ref> באינדיפנדנט הבריטי נכתב כי באלבום סיימון איננו ממציא את עצמו מחדש ואיננו מהרהר בעשורים שחלפו אך מצליח להאיר אור על שירים שהעלימו עין מהם.<ref></ref> באתר NPR נכתב כי שיתופי הפעולה מסייעים לסיימון למצוא את אותה פיסת השראה שעוזרת לו לבנות מחדש את סיפוריו עד אשר הם שוב בוהקים.<ref name=":0" /> בביקורת באתר Billboard נכתב כי בעוד אמנים נוהגים להקליט מחדש להיטים, פול סיימון בחר לתת מבט שני לשירים פחות מוכרים וכי האלבום מצליח בו זמנית גם להאיר את פול סיימון באור חדש וגם מושך את תשומת ליבו של המאזין לשירים שהוחמצו בפעם הראשונה.<ref></ref>יוסי חרסונסקי, באתר yosmusic, כותב כי שירי האלבום "מספרים סיפורים שהיו מתאיידים לנצח אלמלא החידוש הזה" ו"יש מקום להתאהב באחדים."<ref></ref>

==רשימת השירים==

כל השירים נכתבו על ידי פול סיימון:

{| class="wikitable"
|-
! מס' !! שם השיר !! האלבום המקורי !! משך
|-
| 1 || One Man's Ceiling Is Another Man's Floor || There Goes Rhymin' Simon (1973) || 04:00
|-
| 2 || Love || You're the One (2000) || 04:10
|-
| 3 || Can't run but || The Rhythm of the Saints (1990) || 03:30
|-
| 4 || How the Heart Approaches what it Yearns || One-Trick Pony (1980) || 04:30
|-
| 5 || Pigs, Sheep and Wolves || You're the One (2000) || 04:00
|-
| 6 || René and Georgette Magritte with Their Dog After the War || Hearts and Bones (1983) || 04:44
|-
| 7 || The Teacher || You're the One (2000) || 03:45
|-
| 8 || Darling Lorraine || You're the One (2000) || 07:13
|-
| 9 || Some Folks' Lives Roll Easy || Still Crazy After All These Years (1975) || 04:00
|-
| 10 || Questions for the Angels || So Beautiful or So What (2011) || 04:00
|-
| || || || אורך כולל: 43:52
|}

==קישורים חיצוניים==

==הערות שוליים==

קטגוריה:אלבומי 2018
קטגוריה:אלבומי פול סיימון
קטגוריה:אלבומים באנגלית
יוליוש רומל

יוליוש רומל (בשם מלא בפולנית: Juliusz Karol Wilhelm Józef Rómmel; 3 ביוני 1881 – 3 בספטמבר 1967) היה קצין פולני, מראשי הצבא הפולני במלחמת העולם השנייה.

== ביוגרפיה ==
יוליוש רומל נולד ב-3 ביוני 1881 בהורדנה, למשפחת אצולה מעורבת גרמנית-פולנית. הוא קיבל השכלה בבית הספר לקצינים בפטרבורג. בשנים 1903–1916 שירת ביחידת תותחנים של צבא האימפריה הרוסית והשתתף בקרבות של מלחמת העולם הראשונה. לאחר הקמת הצבא הפולני הוא התנדב לשורותיו בנובמבר 1918.

במהלך המלחמה הפולנית-סובייטית הוא פיקד על יחידת פרשים פולנית.

לאחר סיום הלחימה הוא שירת בתפקידי מטה שונים. עם תחילת פלישת גרמניה הנאצית לפולין הוא הופקד על ארמיית "לודז'" שנפרסה בחזית מבלאשקי בצפון ועד פשדבוז' בדרום. למרות הצלחות מסוימות בימים הראשונים, הארמייה נאלצה לסגת מקו המגננה המקורי שלה. ב-8 בספטמבר הוא הגיע לוורשה והופקד על הגנת העיר. ב-28 בספטמבר 1939 הוא חתם על כתב סיום הלחימה ונפל לשבי.

בשנת 1945 יוליוש רומל שוחרר מהשבי ונסע לצרפת. כעבור מספר שנים הוא חזר לפולין והתקבל לצבא פולין ממנו שוחרר בשנת 1947. מאז הוא עסק בפעילות ציבורית וכתיבת ספרי זכרונות (פורסמו 9 כרכים).

הוא נפטר ב-3 בספטמבר 1967 בוורשה ונטמן בבית הקברות הצבאי פובונזקי.

== קישורים חיצוניים ==

* [https://biografia24.pl/juliusz-rommel/ קורות חיים]
* 

קטגוריה:קצרמר האימפריה הרוסית

קטגוריה:גנרלים פולנים
קטגוריה:מקבלי אות לגיון הכבוד
קטגוריה:אישים הקבורים בבית הקברות הצבאי פובונזקי
קטגוריה:פולנים ממוצא גרמני
קטגוריה:קצינים גדולים בלגיון הכבוד
קטגוריה:אנשי צבא רוסים במלחמת העולם הראשונה
קטגוריה:מקבלי עיטור גיאורגי הקדוש
קטגוריה:מעוטרי צלב הגבורה
קטגוריה:פולנים שנולדו ב-1881
קטגוריה:פולנים שנפטרו ב-1967
הדיוויזיה ה-42 (האימפריה הגרמנית)

הדיוויזיה ה-42 (בגרמנית: 42. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-1 בספטמבר 1912, וחייליה גויסו מאלזס-לורן, ובפרט מאזור זארבורג.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-21 בפיקוד פריץ פון בלו, אשר היה חלק מהארמייה השישית. הדיוויזיה נטלה חלק במערכה על הגבולות ובקרב לורן. באוקטובר 1914 הועברה הדיוויזיה תחת פיקוד הארמייה השנייה, ולחמה עימה במרוץ אל הים. בתחילת 1915 היא הועברה תחת פיקוד הארמייה העשירית בחזית המזרחית, ולחמה עימה בקרב השני על האגמים המזוריים. הדיוויזיה נשארה בחזית המזרחית עד לאחר נובמבר 1917, ולאחר מכן חזרה לחזית המערבית, שם השתתפה במתקפת האביב הגרמנית, ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-10 ביולי 1919 פורקה הדיוויזיה.

==מפקדים==
* גנרל-לוטננט האסו פון ברדו (1 באוקטובר 1912 – 3 באפריל 1916)
* גנרל-לוטננט תילו פון הנשטיין (4 באפריל 1916 – 6 בנובמבר 1916)
* גנרל-לוטננט לודוויג פון אסטורף (7 בנובמבר 1916 – 15 במרץ 1918)
* גנרל-מיור קרל בוכולץ (16 במרץ 1918 – 14 בפברואר 1919)
* גנרל-מיור פרידריך צכלין (15 בפברואר 1919 – 10 ביולי 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

==קישורים חיצוניים==

42
42
גוביאתריום

גוביאתריום (שם מדעי: Gobiatherium; מילולית: "הבהמה של מדבר גובי") הוא סוג של יונק גדול נכחד מתקופת האאוקן שחי במשך אמצע האאוקן לפני 46–52 מיליון שנה במונגוליה.

המאובנים של יונק זה התגלו במונגוליה ב-1930 בידי משלחת חוקרים של המוזיאון האמריקאי לתולדות הטבע למרכז אסיה. ממצאים אלו תוארו לראשונה ב-1932 בידי החוקרים הנרי פיירפילד אוסבורן ווולטר ו' גריינג'ר. נכללו בו שלושה מינים.

סוג זה השתייך לסדרת הדינוצרטים, דמויי-הקרנפיים, אך סוג זה היה שונה מקרוביו כמו היואינטתריום והאאובסילאוס מאמריקה הצפונית. הוא הגיע לאורך משוער של 3.8 מטרים ולמשקל קטן יחסית של 400 קילוגרם. הוא היה חסר כל סימן לקרניים או לניבים גדולות. הוא היה בעל גולגולת נמוכה וחוטם בעל מבנה כדורי מעליו, שלא ברור מה מטרתו. המבנה המוזר של גולגולתו הוביל להפרדתו לתת-משפחה משלו - Gobiatheriinae וכמה חוקרים אף משייכים אותו למשפחה עצמאית (Gobiatheriidae).

יונק זה חי במהלך האאוקן באזור מדבר גובי שהיה שופע ביערות בהם מיני יונקים קדומים, כמו כימולסטיים ותנינים מהלכים.

==קישורים חיצוניים==

קטגוריה:בעלי חיים שתוארו ב-1932
קטגוריה:טקסונים שתוארו בידי הנרי פיירפילד אוסבורן
קטגוריה:דינוצרטים
קטגוריה:מגה-פאונה של הפלאוגן באירואסיה
קטגוריה:יונקים שחיו באאוקן באסיה
קטגוריה:מאובני טקסונים שתוארו ב-1932
מסוניקס

מסוניקס (שם מדעי: Mesonyx; משמעות השם: "טופר אמצעי") הוא סוג של יונק קדום, בן לסדרה הקדומה מזוניכידים ולמשפחה מזוניכידיים. הוא חי בתקופת האאוקן שבפלאוגן לפני 51 מיליון שנה. סוג זה הוגדר בידי החוקר אדוארד דרינקר קופ ב-1872 ונכללו בו ארבעה מינים. מרבית הממצאים התגלו באמריקה הצפונית (באזור של קולורדו, ויומינג ויוטה), אך כמה ממצאים התגלו בסין.
== מאפיינים ==
המסוניקס היה יונק טורף שגולגולתו הייתה באורך 42 סנטימטרים, אורכו 1.5 מטר ומשקלו 22.7–55 קילוגרם. מבנה האצבעות שלו היה באמצע בין הפרסתנים המודרניים לבין מיני טורפים כמו כלביים והרגליים הותאמו לריצה מהירה. ככל הנראה הוא ניזון ממפריטי פרסה קדומים שאותם הרג באמצעות נשיכה חזקה ביותר, שבוצעה באמצעות שרירים מגודלים מאחורי ראשו. ייתכן שצד בחבורות קטנות.

ככל הנראה הוא נכחד עם שינויי האקלים שהחלו בסיום האאוקן, אשר הכחיד את מיני הפרסתנים שחיו סביבו.

== קישורים חיצוניים ==

קטגוריה:בעלי חיים שתוארו ב-1872
קטגוריה:טקסונים שתוארו בידי אדוארד דרינקר קופ
קטגוריה:מזוניכידיים
קטגוריה:יונקים שחיו באאוקן באמריקה הצפונית
קטגוריה:מגה-פאונה של הפלאוגן באמריקה הצפונית
קטגוריה:מאובני טקסונים שתוארו ב-1872
ישראל יצחק פיקרסקי

הרב ישראל יצחק פיקרסקי (תרס"ה 1905 – כ"ג באלול תשנ"ב, 1992) היה ראש ישיבת תומכי תמימים המרכזית – 770 בניו יורק במשך כ-40 שנה.

==ביוגרפיה==
נולד בעיר סוסנוביץ בפולין למרדכי מנחם פיקרסקי, מחסידות אמשינוב. בגיל 12 החל ללמוד בישיבתו של הרב אריה צבי פרומר ואף קיבל ממנו סמיכה. בהמשך עבר לעיר ורשה, שם למד אצל הרב אברהם ויינברג, מחבר הספר "ראשית ביכורים". היה חסידו של רבי יוסף קאליש מאמשינוב.

בשנת תרצ"ו נישא לאסתר מרים, בת אריה קלפמן. לאחר נישואיו היה ראש ישיבת "כתר תורה – רדומסק" בעיר כשאנוב שבגליציה. לאחר מכן רב העיירה מודז'יוב בפולין, בתקופת מלחמת העולם השנייה הגיע ללונדון והתמנה לרב בית המדרש בשכונת ווייטשאפל וראש ישיבת "מתיבתא" של הרב אברהם יששכר פרדס. בשנת תש"ז השיג הרב יצחק הוטנר ויזה עבור משפחתו של הרב פיקרסקי, והם עברו לגור בניו יורק, שם מונה לרב בית הכנסת ואב"ד בקהילת "צעירי אגודת ישראל" בשכונת הברונקס.

בשנת תש"י נפגש הרב פיקרסקי לראשונה עם הרבי מלובביץ ושיחתם הקצרה הותירה עליו רושם. שנה לאחר מכן התמנה לראש ישיבת תומכי תמימים המרכזית ב-770, במקום הרב ישראל זאב גוסטמן שעזב שנה קודם. הוא מסר שיעור בגמרא פעם בשבוע. היה אחראי עם הרב מרדכי מנטליק על לימוד הלכות שחיטה לתלמידי הישיבה.

בשנת תשי"ד מונה לרב בית הכנסת וקהילת "בית יעקב" בשכונת "פורסט הילס" בקווינס. 

בשנים תשמ"ו–תשנ"א ערך אצלו הרבי מלובביץ' את מכירת החמץ.

בכ"ג באלול תשנ"ב נפטר. הלווייתו עברה על־יד מרכז חב"ד העולמי – 770 בדרך לישראל, והוא נקבר בכ"ה באלול בהר המנוחות בירושלים.

לרב פיקרסקי 3 בנים ו-2 בנות. בנו הרב יוסף הוא ראש כולל בכולל אור ישראל בבורו פארק.

==ספריו==
בתשי"ז יצא לאור ספרו הראשון "חקרי הלכות". בהקדמה כתב הרב פיקרסקי: "הגם שאני יודע מך ערכי [...] אך תמכתי יתדותי על הוראתו של כבוד קדושת מרן אדמו"ר הגה"ק שליט"א מליובאוויטש".
*חקרי הלכות - הערות וביאורים על שולחן ערוך אדמו"ר הזקן, תשעה כרכים, תשי"ז-תשמ"ט, הוצאת ספרים קה"ת
*אוצרות השיעורים - לקט שיעורים בש"ס שמסר בישיבת תומכי תמימים - 770, ברוקלין תשכ"ב
*אבן ישראל - על פרק קמא דיבמות, ניו יורק, תש"ח
*הגדה של פסח - עיני ישראל, יצא לאחר פטירתו על ידי בנו יוסף מרדכי שהוסיף הגהות בשם 'יד יוסף', תשנ"ח

בשנת תשע"ו יצא על ידי בנו מנחם הספר "חקרי הלכות" בשלוש כרכים, מתוך ספרי אביו מסודים לפי הסדר של שולחן ערוך.
==לקריאה נוספת==
*מנחם פיקרסקי, חקרי הלכות חלק א', ברוקלין, תשע"ו

==קישורים חיצוניים==
;ספריו:
* [https://beta.hebrewbooks.org/40754 אוצרות השיעורים] באתר היברו בוקס
* [https://beta.hebrewbooks.org/2290 אבן ישראל] באתר היברו בוקס
* [https://beta.hebrewbooks.org/30440 חקרי הלכות חלק א], [https://beta.hebrewbooks.org/3296 חלק ב], [https://beta.hebrewbooks.org/31600 חלק ג], [https://beta.hebrewbooks.org/31599 חלק ד], [https://beta.hebrewbooks.org/31598 חלק ה], [https://beta.hebrewbooks.org/31700 חלק ו], [https://beta.hebrewbooks.org/31615 חלק ז], [https://beta.hebrewbooks.org/31614 חלק ח], [https://beta.hebrewbooks.org/31613 חלק ט], באתר היברו בוקס
* 
* 

==הערות שוליים==

קטגוריה:יהודים פולנים
קטגוריה:יהודים הקבורים בהר המנוחות
קטגוריה:ראשי ישיבה אמריקאים
קטגוריה:ראשי ישיבות תומכי תמימים - חב"ד
קטגוריה:ראשי ישיבה חסידים
קטגוריה:אישים שהועלו לקבורה בארץ ישראל
קטגוריה:אמריקאים שנולדו ב-1910
קטגוריה:אמריקאים שנפטרו ב-1992
טאניווזאורוס

טאניווזאורוס (שם מדעי: Taniwhasaurus) הוא סוג של זוחל ימי ממשפחת המוזאזאוריים אשר היה קרובם של ההיינוזאורוס ושל הטילוזאורוס והוא חי במשך הקרטיקון העליון לפני 85.2–66 מיליון שנה. משמעות שמו היא: "לטאת טאניווה " - שם של מפלצת על-טבעית מהמיתולוגיה המאורית.

סוג זה הוגדר ב-1874 ומאובניו התגלו ביפן, ניו זילנד ובאנטארקטיקה. הוא כלל שלושה מינים:
*Taniwhasaurus oweni: התגלה בניו זילנד והוגדר ב-1874.
*Taniwhasaurus antarcticus: התגלה באנטארקטיקה והוגדר ב-2002.
*Taniwhasaurus mikasaensis: התגלה ביפן והוגדר ב-1977. במקור נחשב למין של תרופוד.

הזוחל היה בעל גולגולת באורך 1.1 מטר והוא הגיע לאורך משוער של 6 מטר. המין Tylosaurus haumuriensis היה בעל אורך ממוצע של 12 מטרים, אך לאחר מיונים הוא שויך לסוג הקרוב טילוזאורוס. גם באורך שישה מטרים הזוחל היה טורף מרתיע שיכול היה לצוד זוחלי ים אחרים או פטרוזאורים וכן דגים. מבנה הלסת דמה לזה של טילוזאורוס, והיה חסר שיניים בחלק הקדמי של הלסת אך בעל מבנה קצר וקשיח יחסית, כך שהטרף היה קטן ביחס לטורף. ייתכן שהוא היה טורף אופורטוניסט שניזון מכל טרף אפשרי שהיה. דבר זה מתאים לתכולת הקיבה שנמצאה בקרבו, אשר הכילה שרידים רבים ביחס לממצאי מוסזאורים.

אף על פי שהיה טורף גדול הוא לא הצליח לשרוד את הכחדת הקרטיקון לפני 66 מיליון שנה.

==קישורים חיצוניים==

קטגוריה:בעלי חיים שתוארו ב-1874
קטגוריה:טקסונים שתוארו בידי ג'יימס הקטור
קטגוריה:מוסזאוריים
קטגוריה:מוסזאורים שחיו באסיה
קטגוריה:מוסזאורים שחיו באוקיאניה
קטגוריה:מאובני טקסונים שתוארו ב-1874
Destiny's Child (אלבום)

Destiny's Child הוא אלבום הבכורה של להקת הבנות דסטיניז צ'יילד, אשר יצא ב-14 בפברואר 1998, על ידי חברות התקליטים קולומביה רקורדס ומיוזיק וורלד.<ref name=":0"></ref> מתוך האלבום יצאו הסינגלים "No, No, No" ו-"With Me", אשר יצאו להם גם גרסאות רמיקס אשר נקראו כחלק 2.<ref name=":0" />

עם יציאתו נכנס האלבום אל המקום ה-67 במצעד הבילבורד 200.<ref></ref>

== פרסים ומועמדויות ==
האלבום זכה בפרס "אלבום ה-R&B/הנשמה הטוב ביותר" בטקס פרסי הנשמה הנשי. מבחינה מסחרית האלבום זכה להצלחה כאשר מכר כ-3 מיליון עותקים בעולם, שהה 26 שבועות במצעד האמריקאי והגיע למעמד פלטינה במדינה.

בבריטניה האלבום זכה להצלחה פחותה כאשר הגיע למקום ה-45 בלבד במצעד הבריטי וזכה למעמד זהב. האלבום תילה זכה להצלחה בינונית אך עם הצלחת אלבומם השני The Writing's on the Wall האלבום יצא מחדש וכך גם מכירותיו עלו. האלבום קיבל ברובו ביקורות חיוביות מהמבקרים כמו רולינג סטון ו-AllMusic.

== הצלחה מסחרית ==
תחילה האלבום לא זכה להצלחה גדולה. הוא הגיע למקום ה-67 בארצות הברית ולמקום ה-14 במצעד אלבומי ה-R&B/היפ-הופ האמריקאי. בקנדה האלבום הגיע למקום ה-16, בהולנד למקום ה-19 ולמקום ה-45 בבריטניה. לאור הצלחת אלבומם השני האלבום יצא מחדש ובכך מכירותיו עלו כך שהגיע למעמד פלטינה בארצות הברית עם מכירות של מיליון וחצי עותקים ומכירות של 3 מיליון עותקים בכל העולם.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000
|-
!בריטניה (BPI)<ref></ref>
|זהב
|100,000
|-
!קנדה (Music Canada)<ref></ref>
|פלטינה 2×
|200,000
|}

== היסטוריית יציאות לאור ==
{| class="wikitable sortable plainrowheaders"
|-
! scope="col" | אזור
! scope="col" | תאריך
! scope="col" | מהדורה
! scope="col" | פרומט
! scope="col" | חברת תקליטים
! scope="col" | קטלוג
|-
! scope="row"|אוסטרליה
| rowspan="7"|17 בפברואר 1998
| rowspan="8"|סטנדרטנית
| rowspan="5"|תקליטור
| rowspan="6"|סוני מיוזיק
| 4885352
|-
! scope="row"|ברזיל
| 067728
|-
! scope="row"|קנדה
| CK 67728
|-
! scope="row"|אירופה
| COL 4885352
|-
! scope="row"|אינדונזיה
| 4885359
|-
! scope="row"|הולנד
| תקליט
| COL 4885351
|-
! scope="row"|ארצות הברית
| תקליטור תקליט
| קולומביה מיוזיק וורלד
| CK 67728
|-
! scope="row"|יפן
| 1 במרץ 1998
| rowspan="2"|תקליטור
| rowspan="2"|סוני מיוזיק
| SRCS 8504
|-
! scope="row"|אירופה
| 3 בספטמבר 2001
| הוצאה מחודשת
| COL 4885359
|}

== קישורים חיצוניים ==

== הערות שוליים ==

קטגוריה:אלבומי בכורה מ-1998
קטגוריה:אלבומי דסטיניז צ'יילד
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי וייקליף ז'אן
קטגוריה:אלבומים שהופקו על ידי טים & בוב
קטגוריה:אלבומים שהופקו על ידי קורי רוני
קטגוריה:אלבומי חברת קולומביה רקורדס
תגיד שאתה כאן

"תגיד שאתה כאן" הוא סינגל שהוקלט על ידי הזמרת-יוצרת הישראלית שרית חדד.<ref name=":0"></ref> השיר יצא לאור ב-6 בינואר 2020, על ידי חברת התקליטים הישראלית אבי גואטה הפקות בע"מ, כסינגל שלא מתוך אלבום.<ref name=":0" />

==רקע וכתיבה==
השיר נכתב, הולחן והופק על ידי תמר יהלומי ויונתן קלימי.<ref name=":0" /> השיר הוא מעין בלדה, אשר משלבת בתוכה את סגנון המוזיקה המזרחית.<ref name=":0" /> בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

יוסי חרסונסקי סקר את השיר, תוך שהעניק לו ציון של שלושה וחצי כוכבי זהב מתוך חמישה בסך הכל.<ref name=":1"></ref>
==וידאו קליפ==
הווידאו קליפ המלא שיצא עבור השיר, בוים על ידי עוזי ג'ורג' והועלה לערוץ היוטיוב של שרית חדד ב-6 בינואר 2020.<ref name=":0" /> בקליפ, ניתן לראות בני זוג אוכלים בבית קפה ומתנשקים על יד פסנתר ואת חדד שרה את השיר.<ref name=":0" />

בפחות משבוע, צבר הקליפ של השיר למעלה ממיליון צפיות.<ref name=":0" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי תמר יהלומי
קטגוריה:שירים שנכתבו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירים שהופקו על ידי יונתן קלימי
Quando m'innamoro

"Quando m'innamoro" (בעברית: "כשאני מתאהב") הוא שיר איטלקי משנת 1968 מאת דניאלה פאצ'ה, מריו פנזרי ורוברטו ליבראגי. השיר הושמע בפסטיבל סן רמו של 1968 בביצוע כפול של אנה אידנטיצ'י ושל שלישיית The Sandpipers האמריקאית. השיר הגיע למקום השישי בתחרות.<ref name="music"></ref>

== הקלטות בשפות אחרות ==
* הזמר ז'ו דסאן הקליט את השיר בצרפתית בשם "Comment te dire".<ref name="ultratop.be - Joe Dassin - Comment te dire"></ref>
* בספרדית בוצע השיר בשם "Cuando me enamoro".<ref>[http://musica.com.br/artistas/emilio-pericoli/m/quando-minnamoro/traducao.html Quando M'innamoro - Emilio Pericoli - Tradução | Musica.com.br]</ref>
* ביפנית נקרא השיר Ai no hana saku toki (愛の花咲くとき).<ref>[http://www.bigcobra.net/quandominnamoro2.htm Quando m'innamoro] </ref>
* השיר באסטונית בוצע על ידי אונו לופ בשם "Oled teinud mind õnnelikuks".<ref></ref>
* בפינית הקליט את השיר הזמר פרדי למילים של ג'והה ואיניו (Juha Vainio), בשם "Milloinkaan en löydä samanlaista". בהמשך קארי טפיו וג'מפה טומינן הקליטו גרסה משלהם לשיר.<ref></ref>
* בשוודית נקרא השיר "Sommaren det hände" בביצוע של אנה-לנה לופגרן, ובשם "Före min tid" בביצוע קנוט אגנרד, כחלק מקומדיה מוזיקלית.<ref>[https://www.youtube.com/watch?v=OgvD85Ta7BE Före min tid - Knut Agnred (Youtube link)]</ref>
* ברוסית בוצע השיר בשם Верить в свою звезду.

== גרסאות נוספות ==
ב-2005 יצא השיר בביצוע פטריציו בואנה באיטלקית ובאנגלית עבור האלבום "The Italian". אמנים נוספים שהקליטו גרסאות כיסוי של "Quando m'innamoro" הם ריי קוניף, חוליו איגלסיאס, ליונל המפטון, סרג'ו פרנקי, אמיליו פריקולי, ג'יליולה צ'ינקווטי ואנדראה בוצ'לי.

== הגרסה של אנגלברט המפרדינק ==

את המילים באנגלית כתב בארי מייסון בשם "A Man Without Love". הגרסה הפופולרית ביותר של השיר בוצעה ב-1968 על ידי הזמר אנגלברט המפרדינק, שביצועו הגיע למקום השני במצעד הפזמונים הבריטי.<ref>https://www.officialcharts.com/artist/17134/engelbert-humperdinck/</ref> בארצות הברית הגיע השיר למקום ה-19 בבילבורד הוט 100, ולמקום השלישי במצעד Easy Listening.<ref></ref> השיר יצא באלבום השלישי של המפרדינק שנשא את אותו שם.

=== מיקומי שיא ===
==== גרסה מקורית ====

==== The Sandpipers (גרסה איטלקית) ====

==== Joe Dassin (גרסה צרפתית) ====

== קישורים חיצוניים ==

== הערות שוליים ==

קטגוריה:שירי 1968
קטגוריה:סינגלים מ-1968
קטגוריה:שירי פסטיבל סן רמו 1968
קטגוריה:שירים על בדידות
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האירי
קימוליכתיס

איור של הדג

קימוליכתיס (שם מדעי: Cimolichthys; מילולית: "דג קירטון") הוא סוג נכחד של דג גרם מקרין סנפיר, שחי במהלך סוף הקרטיקון לפני 83.5–70.6 מיליון שנה מזמננו.

== מאפיינים ==
דג זה הוגדר לראשונה בשנת 1857 בידי החוקר ג'וזף ליידי והוא משויך כיום לסדרה דגי-לטאים. המאובנים שלו התגלו באמריקה הצפונית (בארצות הברית וקנדה) ובאירופה, באנגליה והולנד. התגלו מינים רבים של הדג, חלקם נקראו בידי ליידי וחלקם בידי אדוארד דרינקר קופ.

דג זה הגיע לאורך 1.5–2 מטרים בממוצע והוא נחשב לקרובם של הלטנוניים המודרניים, אם כי במבנה גופו דמה יותר לזאב נהרות מודרני או לברקודה. הוא היה מצופה בקשקשים עבים דמויי לוחיות, בעיקר סביב צידי הגוף והבטן. הסנפירים של הדג היו קצרים, עם סנפיר גבי נמוך בקרבת הזנב, והזנב היה ארוך ושרירי.

דג זה היה מותאם למארב לטרף בצמחייה. הלסתות היו ארוכות ומחודדות ובלסת התחתונה היו שורות צפופות של שיניים חדות. המבנה עזר לדג זה להאיץ ולהרוג טרף מיד. בדיקה של תכולת הקיבה העלתה שאריות של דגים ודיונונים שלא עוכלו. ממצא אחד כלל פרט שבבטנו פרט תוסוטאותיס (או אנצ'וטאותיס), אשר ייתכן שגרם למותו של הדג מחנק.

==ראו גם==
* אנכודוס - דג-לטאי בן אותה תקופה בעל ניבים גדולות.

==קישורים חיצוניים==

קטגוריה:בעלי חיים שתוארו ב-1857
קטגוריה:דגי-לטאים פרהיסטוריים
קטגוריה:דגי גרם מהמזוזואיקון
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1857
הדיוויזיה ה-32 (האימפריה הגרמנית)

חותמת היחידה
הדיוויזיה ה-32 (הסקסונית ה-3) (בגרמנית: 32. Division (3. Königlich Sächsische)) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-1 באפריל 1887, וחייליה גויסו מממלכת סקסוניה, ובפרט מאזור באוצן.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-12 (הסקסוני ה-1) בפיקוד קרל לודוויג ד'אלזה, אשר היה חלק מהארמייה השלישית בפיקוד מקס פון האוזן. הדיוויזיה נטלה חלק במערכה על הגבולות, לרבות קרב שרלרואה, וכן השתתפה בקרב על המארן. בשנת 1916 היא לחמה בקרב ורדן ובהקרב על הסום, ובשנת 1917 היא לחמה ב וקרב פשנדל. בשנת 1918 השתתפה הדיוויזיה במתקפת האביב, ולאחר מכן לחמה הדיוויזיה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-10 בספטמבר 1919 פורקה הדיוויזיה.

==מפקדים==
* גנרל-לוטננט ברנהרד פון הולבן (נולד בשם נורמן) (1 באפריל 1887–30 בינואר 1889)
* גנרל-לוטננט אוטו פון שווינגל (1 בפברואר 1889–27 בנובמבר 1890)
* גנרל-לוטננט אויגן פון קירכבך (28 בנובמבר 1890–18 באפריל 1896)
* גנרל-לוטננט ארווין פון מינכוויץ (19 באפריל 1896–26 במאי 1897)
* גנרל-לוטננט מקס פון האוזן (27 במאי 1897–28 במרץ 1900)
* גנרל-לוטננט פאול הינגסט (29 במרץ 1900–16 באפריל 1903)
* גנרל-לוטננט גאורג פון שטיגליץ (17 באפריל 1903–21 באפריל 1904)
* גנרל-לוטננט הנס פון קירכבך (22 באפריל 1904–20 בנובמבר 1907)
* גנרל-לוטננט הרמן פון שוויניץ (21 בנובמבר 1907–12 באוקטובר 1910)
* גנרל-לוטננט אלכסנדר פון לאריש (13 באוקטובר 1910–24 במרץ 1913)
* גנרל-לוטננט הורסט אדלר פון דר פלאניץ (25 במרץ 1913–18 באפריל 1916)
* גנרל-מיור רודולף האמר (19 באפריל 1916–4 במאי 1916)
* גנרל-מיור גוסטב פון דר דקן (5 במאי 1916–22 ביולי 1918)
* גנרל-מיור מקסימיליאן פון של (23 ביולי 1918–30 בינואר 1919)
* גנרל-מיור מרטין פון אולדרסאוזן (1 בפברואר 1919–10 בספטמבר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

32
32
פרודינוצרס

פרודינוצרס בסביבתו הטבעית
פרודינוצרס (שם מדעי: Prodinoceras; מילולית: "לפני קרניים נוראיות") הוא סוג של יונק נכחד בן סדרת הדינוצרטים דמויי-הקרנפים שחיו במהלך הפלאוגן. סוג זה היה הקדום מכל בני קבוצתו והוא התקיים בסוף הפלאוקן במונגוליה. הוא הוגדר ב-1929, אך הוא קיבל שמות נרדפים רבים.

הפרודינוצרס היה יונק מוזר שהיה חסר את הקרניים הגדולות שעל ראשי קרוביו למשפחה, אם כי הכיל את הניבים המאיימים שלהם, אשר הזכירו ניבי שנחרבים, ולמרות מראם הותאמו לאכילת צמחים בלבד וכנראה שימשו ללחימה או להתגוננות. הוא הגיע לגובה מטר, לאורך 2.3 מטרים ולמשקל של 400 קילוגרם. הוא היה בעל מבנה גוף קל יחסית, הדומה ליונקים קדומים מאותה תקופה כמו הפנטולמבדה (אך היה כבד ומגושם בהרבה). במראהו הוא דמה ביותר לפרובתיופיס (Probathyopsis) מאמריקה הצפונית. ייתכן שהיה בעל דו-צורתיות זוויגית בהסתמך על מבנה שלדיו.

כמו מינים רבים מהפלאוקן הוא נכחד עם תחילת האאוקן היבשה יותר.

==קישורים חיצוניים==

קטגוריה:בעלי חיים שתוארו ב-1929
קטגוריה:טקסונים שתוארו בידי ג'ורג' גיילורד סימפסון
קטגוריה:דינוצרטים
קטגוריה:מגה-פאונה של הפלאוגן באירואסיה
קטגוריה:יונקים שחיו באאוקן באסיה
לאס קטשופ

לאס קטשופ (בספרדית: Las Ketchup) היא להקת בנות ספרדית. ארבע חברות ההרכב הן האחיות לוסיה, לולה, פילאר ורוסיו מוניוס. הלהקה הוקמה על ידי המפיק מנואל "קקו" רויס. ההרכב ידוע בלהיטו היחיד "The Ketchup Song (Aserejé)" שמכר מעל לשבעה מיליון עותקים ברחבי העולם. מאלבום הבכורה של ההרכב נמכרו למעלה משני מיליון עותקים. משנת 2006 לא הוציא ההרכב סינגלים חדשים, אך הוא פעיל בהופעות בספרד ומחוצה לה.

ההרכב ייצג את ספרד באירוויזיון 2006 שנערך באתונה בירת יוון.

==היסטוריה==
בראשיתו כלל ההרכב שלוש אחיות לבית מוניוס. בשנת 2002 הוציא ההרכב את השיר "The Ketchup Song". השיר הגיע למקום הראשון במצעדי מכירות הסינגלים בספרד, פורטוגל, ארגנטינה, קולומביה, מקסיקו, איטליה, יפן, הולנד, גרמניה, אוסטריה, אוסטרליה, הממלכה המאוחדת, ישראל, הודו ומדינות נוספות. בארצות הברית, לעומת זאת, לא הצליח השיר להיכנס לארבעים הגדולים במצעד בילבורד הוט 100. הסינגל השני שהוציאו לא שיחזר את הצלחת קודמו.

ההרכב לקח הפסקה ארוכה במטרה לכתוב שירים לאלבום חדש. בתקופה זו ילדה פילאר ילד. בשנת 2006 הצטרפה לחברות ההרכב האחות רוסיו, ובכך מנה ההרכב ארבע אחיות. בשנה זו ייצגו את ספרד באירוויזיון 2006. השיר "Un Blodymary" הגיע לגמר אוטומטית כיוון שספרד היא מהמדינות שמגיעות ישירות לגמר. בגמר הגיעו לאס קטשופ למקום ה-21 בלבד.
האלבום השני של ההרכב יצא בשנה זו ונקרא כשם השיר ששרו באירוויזיון. האלבום לא זכה להצלחה לה זכה אלבום הבכורה.

==קישורים חיצוניים==

* [https://eurovoix.com/2017/07/13/las-ketchup-reflect-on-their-eurovision-experience/ spain:las ketchup reflect on the eurovision experience], באתר Eurovoix, 13 ביולי 2017

קטגוריה:להקות ספרדיות
קטגוריה:להקות בנות
קטגוריה:נציגי ספרד באירוויזיון
קטגוריה:משתתפי אירוויזיון 2006
קטגוריה:נשים בספרד
קטגוריה:זמרות ספרדיות
קטגוריה:להקות שהוקמו בשנת 2002
WDSSPR

WDSSPR הוא ראשי תיבות באנגלית של Walt Disney Studios Sony Pictures Releasing, שמשמעותה חברת הפצת אולפני סוני וחברת וולט דיסני (ברוסית: Компания «Уолт Дисней Студиос Сони Пикчерс Релизинг»). זוהי חברה רוסית להפקה ולהפצת סרטי קולנוע, שנוסדה בשנת 2007. מהווה לחברת בת של חברת וולט דיסני - חבר המדינות, שנחשבת לחברת בת של חברת וולט דיסני הפועלת במזרח אירופה. החברה אומנם מפיצה ומשווקת סרטים בהפקת דיסני אך גם מפיצה ומשווקת סרטים רוסיים מקומיים ולפחות חמישה סרטים שהפיצה הפכו לשוברי קופות גדולים ברוסיה (סטלינגרד, ויי, הבוגאטיר האחרון, על הקרח, משיכה).

החברה הוקמה על ידי Buena Vista International, Inc. (BVI) בשיתוף פעולה עם Sony Pictures Releasing International לצורך הפצת סרטי סוני בשטחי ברית המועצות לשעבר. חברת Walt Disney Studios Motion Pictures International נחשבת לחברת הפצת סרטים שאחראית לשיווק והפצת סרטים שהפיקה אולפני וולט דיסני, פיקסאר וחברת סרטי טאצ'סטון. מאז 2011 Walt Disney Studios Motion Pictures International מפיצה סרטים של דרימוורקס ושל חברת Reliance BIG Entertainment. החל משנת 2012 החברה גם מפיצה את כל הסרטים שהפיקו אולפני מארוול.

חברת Sony Pictures Releasing International (SPRI) מהווה לחברת בת של Sony Pictures Entertainment (SPE), שעוסקת בהפצה ושיווק סרטים של Columbia Pictures, TriStar, Screen Gems, CBS Films, Sony Pictures Animation ושל Aardman Animations ב-130 מדינות. בנוסף, החברה מפיצה ומשווקת ברוסיה סרטים שהופקו על ידי Monumental Pictures.
==קישורים חיצוניים==
* 

קטגוריה:דיסני
קטגוריה:חברות רוסיות להפקת סרטים
קטגוריה:תאגידים רב-לאומיים
אליאס אשמול

אליאס אשמול (באנגלית: Elias Ashmole; 1617–1692) היה עורך דין, כימאי, אנטיקווריאט (חוקר וחובב חפצים עתיקים), אח בלשכת הבונים החופשיים, וחבר החברה המלכותית.

== קורות חיים ==
נולד בליצ'פילד בסטפורדשייר שבאנגליה.

בגיל 25 פרש מעבודה ומאז הלך בעקבות הדברים שעניינו אותו. במהלך השנים 1645 ו-1646, שהיו מכריעות במלחמת האזרחים האנגלית, התפתחו במקביל הקריירות הפוליטית והצבאית של אשמול.

במרץ 1646 הוא נעשה קפטן בצבא המלך והיה עד למפלתו של המלך צ'ארלס הראשון על ידי קרומוול. שלושה חודשים מאוחר יותר הוא עבר לסמולווד וב־16 באוקטובר 1646 קודש אליאס אשמול לבנייה החופשית בוורינגטון . הוא כתב ביומנו "היום נעשיתי בונה חופשי", ובכך היה הראשון שתיעד אי פעם את הצטרפותו למסדר הבונים החופשים. הוא הראשון שהשתמש במושג "בונים מקובלים"<ref></ref>

במסגרת הסודית של פגישה מסונית יכול היה לפגוש עמיתים אינטלקטואלים, שאיתם שוחח על האספקטים האזוטרים וההרמטיים אותם למד, אשר היו עדיין במצב ניסיוני התחלתי בעולם המדע. עד לשנת 1648 כבר הרחיב את לימוד האסטרולוגיה והאנטומיה שלו לבוטניקה ואלכימיה. נושא אחרון זה העסיקו רבות בהמשך והוא כתב מספר ספרים על האלכימיה, הראשון שבהם ב־1650. הוא הוקסם מלימוד אזוטריה והרמטיקה. תדיר התייעץ באורָקולים. אולם אשמול לא נתן להתלהבותו מהאלכימיה להאפיל על לימוד ההיסטוריה, ולעולם לא ראה עצמו כעוסק באלכימיה. הצטרף לחברה המלכותית ב־1682<ref></ref>.

בנטייתו היה מלוכני והתנגד לקרומוול. ההערכה היא כי ההצטרפות לבונים החופשים הייתה כנראה כסות להתארגנות מלוכנים בתאים מחתרתיים סודיים ולכן אין הרבה מידע כתוב על הנושא מאותה תקופה.

== הקמת מוזיאון אשמוליאן ==
אשמול אשר התעניין באסטרולוגיה, אלכימיה ובוטניקה, רכש את האוסף "חדר הפלאות" ב-1659, וצירף אותו לאוסף כתבי היד שלו, בנושאי אסטרולוגיה, היסטוריה ורפואה.

בשנת 1675 תרם את כל אוספיו וספרייתו לאוניברסיטת אוקספורד, והתנה את תרומתו בהקמת בניין מתאים לאוסף. על בסיס תרומתו הוקם מוזיאון אשמוליאן, המוזיאון האוניברסיטאי הראשון, אשר נפתח לציבור ב-1683.

== קישורים חיצוניים ==

*[http://emlo-portal.bodleian.ox.ac.uk/collections/?catalogue=elias-ashmole אליאס אשמול- התכתבויות]
*[https://www.ashmolean.org/ מוזיאון אשמוליאן]
* 
* 

== הערות שוליים ==

קטגוריה:אלכימאים
קטגוריה:אסטרולוגים
קטגוריה:בריטים חברי הבונים החופשיים
קטגוריה:עמיתי החברה המלכותית
קטגוריה:בוגרי אוניברסיטת אוקספורד
קטגוריה:ילידי 1617
קטגוריה:נפטרים ב-1692